Държавен вестник, бр. 84, 2010 г., стр. 4

СТР.  4	
Д Ъ Р Ж А В Е Н  В Е С Т Н И К 	
БРОЙ  84
(3) Разпределянето на кореспонденцията от 
ръководителите на административните звена се 
извършва по реда на ал. 2.
(4) Входящата кореспонденция се разпределя 
веднага след постъпването є в агенцията.“
§ 7. Член 17 се изменя така:
„Чл. 17. Изходящата документация на аген­
цията се съставя в 3 екземпляра, изготвени 
съгласно изискванията на Инструкцията за 
организацията на деловодната дейност и до­
кументооборота в Изпълнителната агенция по 
лозата и виното.“
§ 8. В чл. 17а ал. 3 се отменя.
§ 9. Приложението към чл. 11, ал. 2 се 
изменя така:
„Приложение към
 чл. 11, ал. 2
Обща численост на персонала в административ­
ните звена на агенцията – 91 щатни бройки
Изпълнителен директор	
1
Главен секретар	
1
Финансов контрольор	
1
дирекция „Административно, правно 
обслужване и финансово-стопанска 
дейност“	
14
Главна дирекция „Контрол в лозаро-
винарския сектор“	
58
Главна дирекция „Изпитвателни 
лаборатории“ 	
16“
Заключителна разпоредба
§ 10. В приложението към чл. 2, ал. 3 от 
Постановление № 125 на Министерския съвет от 
2006 г. за приемане на Устройствен правилник 
на Министерството на земеделието и храните 
(обн., ДВ, бр. 48 от 2006 г.; изм. и доп., бр. 15, 
62 и 77 от 2007 г., бр. 76 и 83 от 2008 г., бр. 3, 
42, 84 и 90 от 2009 г. и бр. 4, 22 и 41 от 2010 г.) 
в т. 8 числото „107“ се заменя с „91“.
Министър-председател: 
Бойко Борисов
Главен секретар на Министерския съвет:
Росен Желязков
8361
ПОСТАНОВЛЕНИЕ № 241 
ОТ 15 ОКТОМВРИ 2010 Г.
за приемане на Устройствен правилник на 
Агенцията за приватизация и следпривати­
зационен контрол
МИНИСТЕРСКИЯТ СЪВЕТ
П О С Т А Н О В И :
Член единствен. Приема Устройствен пра­
вилник на Агенцията за приватизация и след­
приватизационен контрол.
Заключителна разпоредба
Параграф единствен. Постановлението влиза 
в сила от 1 октомври 2010 г.
Министър-председател: 
Бойко Борисов
Главен секретар на Министерския съвет: 
Росен Желязков
УСТРОЙСТВЕН ПРАВИЛНИК
на Агенцията за приватизация и следприва­
тизационен контрол
Г л а в а  п ъ р в а
ОБЩИ ПОЛОЖЕНИЯ
Чл. 1. С правилника се уреждат функциите, 
организацията и структурата на Агенцията за 
приватизация и следприватизационен контрол, 
наричана по-нататък „агенцията“.
Чл. 2. Агенцията е администрация към 
Министерския съвет.
Чл. 3. (1) Агенцията е юридическо лице на 
бюджетна издръжка със седалище София.
(2) Бюджетната издръжка на агенцията е 
отделена от приходите и разходите, свързани 
с приватизацията и следприватизационния 
контрол.
Г л а в а  в т о р а
ФУНКЦИИ НА АГЕНЦИЯТА
Чл. 4. Агенцията организира и осъществява 
процеса на приватизация в случаите, предвидени 
в Закона за приватизация и следприватизационен 
контрол (ЗПСК), и осъществява следприватиза­
ционен контрол по договори за приватизация, 
сключени от оправомощени държавни органи.
Чл. 5. При осъществяване на функциите си 
по организиране и осъществяване на процеса 
на приватизация в случаите, предвидени в 
ЗПСК, агенцията:
1. осъществява изпълнението на държавната 
политика за приватизация;
2. изготвя годишни планове за работа, които 
съдържат приоритетите в дейността є за съот­
ветния период, както и отчет за изпълнението 
им, които се оповестяват публично;
3. събира необходимата информация за 
всички подлежащи на приватизация обекти от 
нейната компетентност;
4. извършва приватизационен маркетинг;
5. осъществява дейност по подготовката за 
приватизация и сключва сделките за привати­
зация от нейната компетентност;
6. изготвя анализи и прогнози за приватиз­
ационния процес;
7. участва в разработването на стратегии за 
приватизация по чл. 3, ал. 9 ЗПСК;
8. разработва проекти на нормативни актове 
във връзка с приватизацията и следприватиза­
ционния контрол;
9. огласява основанията за промяна на 
своята практика;
10. дава съгласие за преобразуване или пре­
кратяване на търговски дружества с повече от 
50 на сто държавно участие в капитала, освен 
при обявяване в несъстоятелност;
11. дава съгласие за намаляване на държав­
ното участие в капитала на търговски дружества 
с държавно участие;